text: Hårdt kvæstet ved solo-ulykke på motorvejen ved Horsens
  03 januar 2010 kl. 12.07
  
  En 21-årig mand blev livsfarlig kvæstet ved en voldsom solo-ulykke på motorvejen nord Horsens og endte på en mark.
  
  
  To unge mænd kørte tilsyneladende i høj fart af motorvejen og endte fastklemte i bilvraget på en mark. Bilens fører var en 20-årig mand.
  
  De har begge brækket begge ben, og den 21-årige desuden meget alvorligt kvæstet og bragt bevidstløs til sygehuset. 
  
  
  Årsagen til ulykken, der skete kl. 05,46 søndag morgen, er endnu ikke fastlagt.
  
   - Det kunne tyde på, at de har kørt med for høj hastighed, og det er jo i kombination med mørke og frostglatte vejbaner farligt, siger vagtchefen hos Sydøstjyllands Politi.
  